Nanajai
Nanajai (нанай, нани), seniau – goldai (гольды) – Tolimųjų Rytų tauta, gyvenanti Rusijoje (Chabarovsko kr.) ir Kinijoje (Heilongdziange), Amūro žemupio pakrantėse, taip pat prie Usūrio ir Sungario upių. Populiacija – apie 17 tūkst. žmonių. Kalba nanajų kalba, priklausančia tungusų-mandžiūrų kalbų šeimai. Rusijoje nanajai gyvena Amūro pakrantėse ir jo baseine, daugiausia tarp Chabarovsko ir Komsomolsko prie Amūro, taip pat rytiniame Usūrio krante. Dauguma nanajų išpažįsta vietinį šamanistinį tikėjimą, dalis – stačiatikiai. Nuo seno tradiciškai verčiasi žvejyba, medžiokle, nuo XVIII a. padėjo verstis ir žemdirbyste, gyvulininkyste.